તમારો ડ્રેસ કેટલો પણ સ્ટાઇલિશ અને ટ્રેન્ડી હશે પણ જો તમારાં ફુટવેઅર તમારા ડ્રેસ સાથે મૅચ નહીં થાય તો એ તમારો આખો લુક બગાડી દેશે અને તમે ઑડ મૅન આઉટ જેવા લાગશો. ફુટવેઅર દેખાવમાં જેટલાં સારાં લાગે એટલાં જ સારાં એ કમ્ફર્ટમાં પણ હોવાં જોઈએ. ઘણા લોકો ફુટવેઅર માત્ર શો-ઑફ કરવા માટે લેતા હોય છે જેના લીધે તેમને પાછળથી પસ્તાવું પડે છે. એટલે ફુટવેઅરને પણ એટલા જ ધ્યાનથી અને શાંતિથી પસંદ કરવાં જોઈએ જેટલા ધ્યાનથી અને શાંતિથી કપડાંને પસંદ કરવામાં આવે છે. જો તમે ડેઇલી વેઅર માટે લેતા હો તો તમે કોઈ પણ ફુટવેઅર લઈ શકો છો, પણ જો તમે કોઈ પ્રસંગ માટે સ્પેશ્યલ ફુટવેઅર લેતા હો તો તમારે એ વાત ધ્યાનમાં રાખવી કે તમે કયા દિવસે કયો ડ્રેસ પહેરશો અને એના પર કયાં ફુટવેઅર જશે.